姜夔
丁已七月望湖上书事
白天碎碎如析绵，黑天昧昧如陈玄。
白黑破处青天出，海月飞来光尚湿。
是夜太史秦月蚀，三家各自矜算术。
或云七分或食既，或云食书不在夕。
上令御史登吴山，下视海门监月出。
年来历失无人修，三家之说谁为优。
乍如破镜光炯炯，渐若小儿初食饼。
时方下令严禁铜，破镜何为来海东。
天边有饼不可食，闻产饥民满淮北。
是镜是饼且勿论，须臾还我黄金盆。
金盆当空四山静，平波倒浸云天影。
下连八表共此光，上接银河通一冷。
御史归家太史眠，人间不闻钟鼓传。
白石道人呼钓船，一瓢欲酌湖中天。
荷叶摆头君睡去，西风急送敲窗句。